**Criteris de valoració que estableix la base 12**

La puntuació màxima a atorgar a les sol·licituds, d’acord amb els criteris de valoració que s’indiquen tot seguit, és de 100 punts i es distribueixen de la manera següent: **(marcar una X en els requisits que compleix el projecte presentat)**

1. Assegurament del compliment dels objectius establerts al PERTE. Aquest criteri es valora fins a 45 punts:
	1. Actuacions de sectorització (fins a 10 punts).

|  |  |  |
| --- | --- | --- |
|   | 5 punts | Actuacions de millora o implantació de la sectorització del sistema, que possibilitin acotar la xarxa de distribució d’aigua en dos o més sectors. |
|   | 2 punts | A més, si permeten controlar i regular la demanda d’aigua i les pressions de cadascun dels sectors i l’establiment de punts de control per a la ràpida detecció i reparació de fuites a través del control de paràmetres com el cabal o la pressió |
|   | 3 punts | I si a més permet controlar i regular de forma centralitzada i de manera telemàtica, continuada i en temps real la demanda d’aigua, les pressions i alguns paràmetres principals de la qualitat de l’aigua de cadascun dels sectors |

* 1. La instal·lació d’equips de localització remota de fuites (fins a 10 punts).

|  |  |  |
| --- | --- | --- |
|   | 10 punts | Actuacions que consisteixen en la instal·lació fixa d’equips de localització remota de fuites, els quals poden basar-se en sensors fixes de soroll o en altres paràmetres, sempre i quan disposin de tecnologia de transmissió de dades i, per tant, permetin crear una xarxa fixa de detecció de fuites d’aigua georeferenciada.  |

* 1. La implantació de mòduls d’integració i de gestió de les dades (fins a 10 punts).

|  |  |  |
| --- | --- | --- |
|   | 5 punts | Actuacions que consisteixen en la implantació d’un mòdul d’integració i de gestió de les dades de tots els sistemes i mecanismes de control instal·lats. |
|   | 2 punts | A més, si permet ajudar en la presa de decisions en la operativa de la xarxa de distribució, els seguiment dels principals indicadors d’eficiència i una visualització de les dades de forma alfanumèrica. |
|   | 3 punts | I si a més permet recollir dades històriques, els paràmetres establerts i l’agregació d’altres paràmetres com la qualitat de l’aigua, la generació d’indicadors d’anàlisi i una visualització de les dades de forma georeferenciada. |

* 1. La renovació de sistemes d’aforament per comptadors volumètrics amb sistema de telelectura (fins a 5 punts).

|  |  |  |
| --- | --- | --- |
|   | 5 punts | Actuacions que consisteixen en la renovació de sistemes d’aforament per comptadors volumètrics o cabalímetres amb sistema de telelectura en dipòsits de regulació, en sectors de la xarxa o en escomeses. |

* 1. L’estalvi d’aigua (fins a 5 punts)

|  |  |  |
| --- | --- | --- |
|   | 5 punts | Si es garanteix que el resultat de les actuacions permet reduir les fuites d’aigua en més d’un 10%. |
|   | 2,5 punts | Si es garanteix que el resultat de les actuacions permet reduir les fuites d’aigua en més d’un 5%. |

* 1. L’aplicació de solucions innovadores en el sistema d'abastament municipal, en la seva dimensió verda (5 punts)

|  |  |  |
| --- | --- | --- |
|   | 2 punts | Si es garanteix que els residus de construcció i demolició no perillosos es reutilitzen, es reciclen i es recuperen en un percentatge superior al 70% del pes d'aquest residu. |
|   | 2 punts | Si es garanteix el reciclatge dels equips i components tecnològics que es substitueixin. |
|  | 1 punt | Si són solucions innovadores en el sistema de sanejament o abastament que es presentin. |

En qualsevol cas, si la proposta presentada en la sol·licitud agrupa actuacions subvencionables amb diferents puntuacions, només s’atorgarà la puntuació damunt esmentada quan cadascuna de les actuacions anteriors suposi, com a mínim, un 25% del pressupost total del projecte.

1. Contribució als objectius del Repte Demogràfic (fins a 25 punts)
	1. La densitat de la població (màxim 20 punts en funció de la fórmula)

P = Pi + (Dmàx – D) / (Dmàx – Dmín)

* 1. L’existència de nuclis de població (fins a 5 punts)

|  |  |  |
| --- | --- | --- |
|   | 5 punts | Les actuacions que actuïn en 5 o més nuclis de població. |
|   | 3 punts | Les actuacions que actuïn en de 2 a 4 nuclis de població. |
|   | 2 punts | Les actuacions que actuïn en un únic nucli de població. |
|   | 1 punt | Actuacions en masies o edificis disseminats |

En tots els casos, les dades es refereixen a les que constin **al Nomenclàtor o Població del Padró Continu** per unitat de **població a 1 de gener de 2022**.

1. Grau de maduració de les actuacions (fins a 10 punts)

|  |  |  |
| --- | --- | --- |
|   | 10 punts | Les sol·licituds de subvencions per a actuacions que disposen del projecte tècnic corresponent redactat i aprovat definitivament i també dels permisos sectorials previstos al projecte. |
|   | 5 punts | Les subvencions per a actuacions que disposen d’un projecte tècnic redactat i aprovat definitivament però els manca algun permís sectorial previst al projecte. |
|   | 3 punts | Les subvencions per a actuacions que disposen d’un projecte tècnic redactat sense aprovar o bé de pressupost en el cas dels contractes menors que no necessiten projecte i permisos. |

Quan l'ens local sol·liciti l’obtenció de la puntuació a què fa referència aquest apartat**, ha de presentar la documentació acreditativa corresponent.** En el cas que s’acrediti que l’ens local disposa d’un projecte tècnic redactat, aprovat o amb obtenció de tots o part dels permisos sectorials, el contingut mínim del projecte constructiu s'ha d'ajustar al que preveu l'article 233 de la Llei 9/2017, de 8 de novembre, de contractes del sector públic.

1. Encaix de les actuacions en la política d’interès públic en relació amb el cicle de l’aigua a Catalunya, i especialment en la promoció i l’execució d’actuacions de política hidrològica. (fins a 20 punts)

|  |  |  |
| --- | --- | --- |
|   | 4 punts | Que es disposi d’un Pla Director d’abastament i distribució d’aigua al municipi i l’actuació presentada està inclosa dins ell Pla Director. |
|   | 4 punts | Que s'acrediti aprovada una ordenança d’estalvi d’aigua. |
|   | 4 punts | Que s'acrediti un Pla d’emergència municipal per sequera redactat i aprovat. |
|   | 4 punts | Si el municipi o l’ens local en el qual s’executa l’actuació disposa de normativa pròpia (per exemple un reglament o ordenança) que inclou de forma específica mesures preventives, de control i seguiment, limitatives i coercitives adreçades a garantir el compliment de les limitacions establertes al Pla especial d'actuació en situació d'alerta i eventual sequera, aprovat per Acord GOV/1/2020, de 8 de gener. |
|  | 4 punts | Si el municipi disposa d’un Pla director de clavegueram aprovat definitivament. |

Quan l'ens local sol·liciti l’obtenció de la puntuació a què fa referència aquest apartat**, ha de presentar la documentació acreditativa corresponent.**

**Total puntuació:**